PTTGC เข้าซื้อหุ้น 25% ใน PTTPM จาก IRPC มูลค่า 250 ลบ.
PTTGC เข้าซื้อหุ้น 25% ใน PTTPM จาก IRPC มูลค่า 250 ลบ.
20 พ.ค. 2558

บริษัท พีทีที โกลบอล เคมิคอล จำกัด (มหาชน) หรือ PTTGC ระบุว่าที่ประชุมคณะกรรมการมีมติอนุมัติการทำรายการที่เกี่ยวโยงกันในการเข้าซื้อหุ้นสามัญของบริษัท พีทีที  โพลีเมอร์ มาร์เก็ตติ้ง จำกัด (PTTPM) ในจำนวน 25% โดยแบ่งเป็นสัดส่วนของบริษัท 24%  และสัดส่วน 1% ของบริษัท โซลูชั่น ครีเอชั่น จำกัด (Solution Creation) (เดิมชื่อบริษัท ไบโอ ครีเอชั่น จำกัด) ซึ่งบริษัทฯ ถือหุ้น 100% โดยการทำรายการดังกล่าวเป็นการซื้อหุ้นมาจากบริษัท ไออาร์พีซี จำกัด (มหาชน) หรือ IRPC มูลค่ารวมทั้งสิ้น 250 ล้านบาท
ทั้งนี้ การเข้าซื้อหุ้นใน PTTPM นั้นเป็นไปตามนโยบายการปรับปรุงโครงสร้างการบริหารจัดการ Marketing &amp; Logisticและเพิ่มศักยภาพในการควบคุมดูแล บริหารจัดการ Supply Chain ให้มีประสิทธิภาพยิ่งขึ้น